钦定古今图书集成/明伦汇编/闺媛典/第094卷 > 郝生妻李氏
## 钦定古今图书集成/明伦汇编/闺媛典/第094卷 > 郝生妻李氏

按《明外史列女传》：“李氏，定州人，广平教授元荐女，归
同里郝生。崇祯十六年，州被兵，生将奉亲避山中，留
李与二子居其母家。生控马将发，李哭拜马前，指庭
中井，诀曰：‘若有变，即洁身。此中以衣袂为识。旁有白
线一行者，即我也’。比城破，藏二子他所，入井死。兵退，
生出其尸，颜色如生。”